**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Για τους μουσουλμάνους ιδιαίτερη σημασία έχει ο ιερός πόλεμος.

2. Οι σκλαβηνίες ήταν οι μόνιμες εγκαταστάσεις των Σλάβων στην Χερσόνησο του Αίμου.

3. Η φεουδαρχία είχε δύο λειτουργίες: στρατιωτική και εμπορική.

4. Ο Ιωάννης Βατάτζης διαδέχθηκε τον Μιχαήλ Παλαιολόγο.

5. Ο Μαύρος Θάνατος ήταν επιδημία της βουβωνικής πανώλης που εξαπλώθηκε στην Ευρώπη τον 14ο αι.

(μονάδες 5)

**(ΙΙ)** Να αντιστοιχίσετε τα στοιχεία της στήλης Α΄ με τα στοιχεία της στήλης Β΄ (ένα στοιχείο της στήλης Β΄ περισσεύει).

|  |  |
| --- | --- |
| Α΄ | Β΄ |
| 1. Λέων Γ΄ Ίσαυρος  2. Πιπίνος Α΄  3. Ουμβέρτος  4. Ιννοκέντιος Γ΄  5. Μιχαήλ Κομνηνός Δούκας | α. Τέταρτη Σταυροφορία  β. Σχίσμα των δύο Εκκλησιών  γ. Εικονομαχία  δ. Αυτοκρατορία της Τραπεζούντας  ε. κράτος της Ηπείρου  στ. ελέω Θεού βασιλεύς των Φράγκων |

(μονάδες 5)

**Μονάδες 10**

**1.β.** Να δώσετε το περιεχόμενο των ακόλουθων ιστορικών όρων: *αλληλέγγυον*, *προτεστάντες.*

**Μονάδες 7+8=15**